COL ยันบิ๊กล็อตไม่มีผลต่อการบริหาร-ยันดำเนินงานตามนโยบายเดิม
COL ยันบิ๊กล็อต 18.28% ไม่มีผลต่อการบริหาร-ยันดำเนินงานตามนโยบายเดิม
6 ก.ค. 2558

บริษัท ซีโอแอล จำกัด (มหาชน) หรือ COL ระบุว่า บริษัทได้รับทราบว่ามีการทำรายการซื้อขายหุ้นสามัญของบริษัท (COL) ผ่านตลาดหลักทรัพย์แห่งประเทศไทย  (ตลท.) โดยเป็นการซื้อขายแบบ Big Lot ในวันที่  3 ก.ค.58  จำนวน  58,496,000 หุ้น หรือ คิดเป็น 18.28% ของทุนจดทะเบียนชำระแล้ว
ทั้งนี้ บริษัทยังคงมีนโยบายการบริหารและการดำเนินงานตามนโยบายเดิม   โดยไม่มีการเปลี่ยนแปลงโครงสร้างการบริหารงานของบริษัทที่มีนัยสำคัญแต่อย่างใด  ซึ่งหากบริษัทรับทราบข้อมูลการเปลี่ยนแปลงโครงสร้างผู้ถือหุ้นเพิ่มเติม จะดำเนินการแจ้งให้ตลท.และนักลงทุนทราบต่อไป
สำหรับข้อมูลตลท.ล่าสุด พบว่าผู้ถือหุ้นใหญ่ของ COL ได้แก่ นายณรงค์ฤทธิ์ จิราธิวัฒน์ จำนวน 9.81% , นายสุทธิธรรม จิราธิวัฒน์ 9.06% ,นายวรวุฒิ อุ่นใจ 8.83% , นายพิชัย จิราธิวัฒน์ 8.80% ,นายสุทธิลักษณ์ จิราธิวัฒน์ 8.73% ,นางสาวจริยา จิราธิวัฒน์ 8.60% ,นายทศ จิราธิวัฒน์ 8.57% เป็นต้น